Együttes javaslat A TANÁCS RENDELETE a szíriai helyzetre tekintettel korlátozó intézkedések meghozataláról szóló 36/2012/EU rendelet módosításáról /* JOIN/2012/037 final - 2012/0368 (NLE) */





INDOKOLÁS (1) A Tanács 2012. január 18-án elfogadta a szíriai helyzetre tekintettel korlátozó intézkedések meghozataláról és a 442/2011/EU rendelet hatályon kívül helyezéséről szóló 36/2012/EU tanácsi rendeletet, hogy hatályba léptesse a Szíriával szembeni korlátozó intézkedésekről szóló, 2011. december 1-jei 2011/782/KKBP tanácsi határozatban előírt intézkedéseket. (2) A Tanács 2012. október 15-én jóváhagyta a 2011. december 1-jei 2011/782/KKBP határozat módosításáról szóló 2012/634/KKBP határozatot. Ezeket a módosításokat belefoglalták a 2012. november 29-i 2012/739/KKBP tanácsi határozatba, amely hatályon kívül helyezte és felváltotta a 2011. december 1-jei 2011/782/KKBP tanácsi határozatot. További elemek szükségessé teszik a 2012. január 18-i 36/2012/EU rendelet módosítását. (3) A 2012/739/KKBP tanácsi határozatba belefoglalt további tilalmak tartalmazzák a belső elnyomás céljára alkalmas felszerelések vásárlásának, behozatalának vagy szállításának, valamint az ilyen termékek vásárlásához nyújtott finanszírozásnak vagy pénzügyi segítségnyújtásnak a tilalmát. (4) Ugyancsak szükséges biztosítani, hogy a Syrian Arab Airlines (Szíriai Arab Légitársaság) elleni korlátozó intézkedések nem akadályoznak meg olyan tevékenységeket vagy ügyleteket, amelyek kizárólagos célja uniós polgárok és családtagjaik evakuálása Szíriából. (5) A jelenlegi intézkedéseket érintő néhány technikai módosítás is szükségessé vált. Konkrétan, a pénzeszközök átutalásainak ellenőrzésére vonatkozó bizonyos rendelkezéseket felül kell vizsgálni a hatáskörrel rendelkező hatóságok és a gazdasági szereplők általi alkalmazásuk megkönnyítése érdekében, valamint annak megakadályozása céljából, hogy megkerüljék e rendelet előírásait. (6) A 36/2012/EU rendelet 29. cikkének (2) bekezdése úgy rendelkezik, hogy az adott vagy kapott információt kizárólag arra a célra lehet felhasználni, amelyre azt adták vagy kapták. Egyértelművé kell tenni, hogy e rendelkezés nem gátolja a tagállamokat abban, hogy nemzeti joguknak megfelelően megosszák az ilyen információkat Szíriával és más tagállamokkal, jogellenesen felhasznált eszközök visszaszerzésének elősegítése céljából. 2012/0368 (NLE) Együttes javaslat A TANÁCS RENDELETE a szíriai helyzetre tekintettel korlátozó intézkedések meghozataláról szóló 36/2012/EU rendelet módosításáról AZ EURÓPAI UNIÓ TANÁCSA, tekintettel az Európai Unió működéséről szóló szerződésre és különösen annak 215. cikkére, tekintettel a Szíriával szembeni korlátozó intézkedésekről és a 2011/782/KKBP határozat hatályon kívül helyezéséről szóló, 2012. november 29-i 2012/739/KKBP tanácsi határozatra[1], tekintettel az Unió külügyi és biztonságpolitikai főképviselője és az Európai Bizottság által előterjesztett együttes javaslatra, mivel: (1) A Tanács 2012. január 18-án elfogadta a szíriai helyzetre tekintettel korlátozó intézkedések meghozataláról és a 442/2011/EU rendelet hatályon kívül helyezéséről szóló 36/2012/EU tanácsi rendeletet[2], hogy hatályba léptesse a Szíriával szembeni korlátozó intézkedésekről és a 442/2011/EU rendelet hatályon kívül helyezéséről szóló, 2011. december 1-jei 2011/782/KKBP tanácsi határozatban[3] előírt intézkedéseket. (2) A Tanács 2012. november 29-én jóváhagyta a 2012/739/KKBP határozatot, amely hatályon kívül helyezte és felváltotta a 2011. december 1-jei 2011/782/KKBP tanácsi határozatot. (3) A 2012/739/KKBP tanácsi határozat előírta a belső elnyomás céljára alkalmas felszerelések vásárlásának, behozatalának vagy szállításának, valamint az ilyen termékek vásárlásához nyújtott finanszírozásnak vagy pénzügyi segítségnyújtásnak a tilalmát. (4) A jelenlegi intézkedéseket érintő néhány technikai módosítás is szükségessé vált. Konkrétan, a pénzeszközök átutalásainak ellenőrzésére vonatkozó bizonyos rendelkezéseket felül kell vizsgálni a hatáskörrel rendelkező hatóságok és a gazdasági szereplők általi alkalmazásuk megkönnyítése érdekében, valamint annak megakadályozása céljából, hogy megkerüljék e rendelet előírásait. Ugyancsak szükséges egyértelművé tenni, hogy a Syrian Arab Airlines (Szíriai Arab Légitársaság) elleni korlátozó intézkedések nem akadályozhatnak meg olyan tevékenységeket vagy ügyleteket, amelyek kizárólagos célja uniós polgárok és családtagjaik evakuálása Szíriából. (5) A 2012. január 18-i 36/2012/EU rendelet 29. cikke a személyek, szervezetek és szervek által a rendelet betartásának elősegítése érdekében folytatott információcserére vonatkozik. A 29. cikk (2) bekezdése úgy rendelkezik, hogy az adott vagy kapott információt kizárólag arra a célra lehet felhasználni, amelyre azt adták vagy kapták. A 29. cikk (2) bekezdése azonban nem gátolja a tagállamokat abban, hogy nemzeti joguknak megfelelően megosszák az ilyen információkat Szíriával és más tagállamokkal, amennyiben azok szükségesek, jogellenesen felhasznált eszközök visszaszerzésének elősegítése céljából. (6) Az 1210/2003/EK rendeletet is naprakésszé kell tenni a tagállamok által szolgáltatott legfrissebb információkkal a hatáskörrel rendelkező hatóságok azonosítása tekintetében és az Európai Bizottság címének aktualizálása érdekében. (7) A 36/2012/EU rendeletet ezért ennek megfelelően módosítani kell, ELFOGADTA EZT A RENDELETET: A 36/2012/EU rendelet a következőképpen módosul: 1. A 3. cikk után a rendelet a következő 3a. cikkel egészül ki: „3a. cikk Tilos: a) az I. mellékletben felsorolt, belső elnyomás céljára alkalmas, Szíriából származó felszerelések vagy Szíriában feladott bármilyen egyéb felszerelés vásárlása, behozatala vagy szállítása; b) a fenti a) pontban említett vásárláshoz, behozatalhoz vagy szállításhoz kapcsolódó közvetlen vagy közvetett finanszírozás vagy pénzügyi segítség nyújtása, ideértve a származtatott pénzügyi termékeket, valamint a biztosítást és viszontbiztosítást és a kapcsolódó brókerszolgáltatásokat is; illetve c) az olyan tevékenységekben folytatott tudatos és szándékos részvétel, amelyeknek célja vagy eredménye az a) pontban említett tilalmak megkerülése.” 2. A 18. cikk helyébe a következő szöveg lép: „18. cikk (1) A 14. cikktől eltérve, a III. mellékletben felsorolt honlapokon feltüntetett, hatáskörrel rendelkező tagállami hatóságok engedélyezhetik egyes befagyasztott pénzeszközök vagy gazdasági erőforrások felszabadítását, amennyiben a következő feltételek teljesülnek: a) a pénzeszközök vagy gazdasági erőforrások a 14. cikkben felsorolt természetes vagy jogi személy, szervezet vagy szerv II. vagy IIa. mellékletbe történő felvételének időpontját megelőzően hozott választottbírósági határozat, az Európai Unióban hozott bírósági vagy közigazgatási határozat, illetve a szóban forgó időpontot megelőzően vagy azt követően az érintett tagállamban végrehajtható bírósági határozat hatálya alá tartoznak; b) a pénzeszközöket vagy gazdasági forrásokat kizárólag ilyen határozattal biztosított vagy ilyen határozatban érvényesnek elismert követelések teljesítésére fogják felhasználni, az ilyen követelésekkel rendelkező személyek jogai tekintetében irányadó törvényekben és rendelkezésekben meghatározott korlátokon belül; c) a határozat nem a II. vagy IIa. mellékletben felsorolt természetes vagy jogi személy, szervezet vagy szerv javára szól; d) a határozat elismerése nem ellentétes az érintett tagállam közrendjével. (2) Az érintett tagállam az e cikk alapján kiadott valamennyi engedélyről tájékoztatja a többi tagállamot és a Bizottságot.” 3. A 21a. cikk a következő (3) bekezdéssel egészül ki: „(3) A 14. cikk (2) bekezdése nem alkalmazandó a Syrian Arab Airlines (Szíriai Arab Légitársaság) vonatkozásában végrehajtott olyan tevékenységekre vagy ügyletekre, amelyek kizárólagos célja uniós polgárok és családtagjaik evakuálása Szíriából.” 4. A 29. cikk a következő (3) bekezdéssel egészül ki: „(3) A (2) bekezdés nem gátolja a tagállamokat abban, hogy nemzeti joguknak megfelelően megosszák az ilyen információkat Szíriával és más tagállamokkal, amennyiben azok szükségesek, jogellenesen felhasznált eszközök visszaszerzésének elősegítése céljából.” 5. A III. melléklet helyébe e rendelet melléklete lép. Ez a rendelet az Európai Unió Hivatalos Lapjában való kihirdetését követő napon lép hatályba. Ez a rendelet teljes egészében kötelező és közvetlenül alkalmazandó valamennyi tagállamban. Kelt Brüsszelben, -án/-én. a Tanács részéről az elnök MELLÉKLET „III. MELLÉKLET A HATÁSKÖRREL RENDELKEZŐ TAGÁLLAMI HATÓSÁGOK JEGYZÉKE ÉS AZ EURÓPAI BIZOTTSÁG ÉRTESÍTÉSI CÍME A. Az egyes tagállamok hatáskörrel rendelkező hatóságai: BELGIUM http://www.diplomatie.be/eusanctions BULGÁRIA http://www.mfa.bg/en/pages/135/index.html CSEH KÖZTÁRSASÁG http://www.mfcr.cz/mezinarodnisankce DÁNIA http://um.dk/da/politik-og-diplomati/retsorden/sanktioner/ NÉMETORSZÁG http://www.bmwi.de/BMWi/Navigation/Aussenwirtschaft/Aussenwirtschaftsrecht/embargos.html ÉSZTORSZÁG http://www.vm.ee/est/kat_622/ ÍRORSZÁG http://www.dfa.ie/home/index.aspx?id=28519 GÖRÖGORSZÁG http://www.mfa.gr/en/foreign-policy/global-issues/international-sanctions.html SPANYOLORSZÁG http://www.maec.es/es/MenuPpal/Asuntos/Sanciones%20Internacionales/Paginas/Sanciones_%20Internacionales.aspx FRANCIAORSZÁG http://www.diplomatie.gouv.fr/autorites-sanctions/ OLASZORSZÁG http://www.esteri.it/MAE/IT/Politica_Europea/Deroghe.htm CIPRUS http://www.mfa.gov.cy/sanctions LETTORSZÁG http://www.mfa.gov.lv/en/security/4539 LITVÁNIA http://www.urm.lt/sanctions LUXEMBURG http://www.mae.lu/sanctions MAGYARORSZÁG http://www.kulugyminiszterium.hu/kum/hu/bal/Kulpolitikank/nemzetkozi_szankciok/ MÁLTA http://www.doi.gov.mt/EN/bodies/boards/sanctions_monitoring.asp HOLLANDIA www.rijksoverheid.nl/onderwerpen/internationale-vrede-en-veiligheid/sancties AUSZTRIA http://www.bmeia.gv.at/view.php3?f_id=12750&LNG=en&version= LENGYELORSZÁG http://www.msz.gov.pl PORTUGÁLIA http://www.min-nestrangeiros.pt ROMÁNIA http://www.mae.ro/node/1548 SZLOVÉNIA http://www.mzz.gov.si/si/zunanja_politika_in_mednarodno_pravo/zunanja_politika/mednarodna_varnost/omejevalni_ukrepi/ SZLOVÁKIA http://www.foreign.gov.sk FINNORSZÁG http://formin.finland.fi/kvyhteistyo/pakotteet SVÉDORSZÁG http://www.ud.se/sanktioner EGYESÜLT KIRÁLYSÁG www.fco.gov.uk/competentauthorities B. Az Európai Bizottság értesítési vagy egyéb kommunikáció esetén alkalmazandó címe: European Commission Service for Foreign Policy Instruments (FPI) EEAS 02/309 B-1049 Brussels Belgium” [1] HL L 330., 2012.11.30., 21. o. [2] HL L 16., 2012.1.19., 1. o. [3] HL L 319., 2011.12.2., 56. o.